বড়পর্দায় সমাজকর্মী জ্যোতিরাও গোবিন্দরাও ফুলে-র বায়োপিক

বড়পর্দায় এবার জুটি বাঁধছেন স্ক্যাম ১৯৯২ খ্যাত অভিনেতা প্রতীক গান্ধী ও রাজকুমার রাওয়ের স্ত্রী তথা অভিনেত্রী পত্রলেখা পাল।বলিউডে তৈরি হতে চলেছে দেশের অন্যতম সমাজকর্মী জ্যোতিরাও গোবিন্দরাও ফুলে-র বায়োপিক।মহাত্মা ফুলে নামেই যিনি বেশি বিখ্যাত ছিলেন।তাঁর ১৯৫তম জন্মবার্ষিকি উপলক্ষে সোমবার প্রকাশ্যে এল মহাত্মা ফুলে-র বায়োপিকের খবর।জাতীয় পুরস্কার জয়ী পরিচালক অনন্ত নারায়ণ মহাদেবন পরিচালিত এই ছবির নাম ‘ফুলে’।প্রকাশ্যে এসেছে ছবির ফার্স্টলুক পোস্টার। ছবিতে মহাত্মা ফুলের ভূমিকায় ছবিতে দেখা যাবে প্রতীক গান্ধীকে।তাঁর স্ত্রী সাবিত্রীবাই ফুলের চরিত্রে অভিনয় করবেন পত্রলেখা।ছবির ফার্স্টলুক মুক্তি পাওয়ার পরই বিনোদুনিয়ায় রীতিমতো আলোচনা শুরু হয়ে গিয়েছে।সোশ্যাল সাইটে নেটিজেনের চর্চায় রয়েছেন জ্যোতিরাও গোবিন্দরাও ফুলে।তবে ছবি দেখার জন্য আরও কিছুদিন অপেক্ষা করতে হবে কারণ আগামী বছর মুক্তি পাবে মহাত্মা ফুলে-র বায়োপিক।

View this post on Instagram

A post shared by Pratik Gandhi (@pratikgandhiofficial)